Δημήτριος Γερμίδης

Ο Δημήτρης Γερμίδης (1936 - 24 Νοεμβρίου 2006) ήταν Έλληνας οικονομολόγος, καθηγητής πανεπιστημίου & συγγραφέας.

Ήταν γιος του στρατηγού και συγγραφέα Άγγελου Γερμίδη. Σπούδασε οικονομικά στη Θεσσαλονίκη και το Παρίσι, όπου αναγορεύτηκε Docteur d'État στις οικονομικές επιστήμες από το Πανεπιστήμιο του Παρισιού, στο οποίο διατέλεσε και καθηγητής. Επίσης διατέλεσε καθηγητής οικονομικών επιστημών σε διάφορα πανεπιστήμια του κόσμου όπως των Παρισίων, της Νικαίας, της Λιλ κ.α.

Κατα την περίοδο 1989-1991 χρημάτισε διοικητής της Εθνικής Τράπεζας της Ελλάδος, πρόεδρος της Ένωσης Ελληνικών Τραπεζών και αντιπρόεδρος της Ευρωπαϊκής Ομοσπονδίας Τραπεζών (1989-1991) και εν συνεχεία πρέσβης της Ελλάδας στον OOΣA (1991-1994). Επίσης ήταν πρόεδρος του Forum του Διεθνούς Οργανισμού των Γαλλόφωνων στην Ελλάδα ενώ είχε εργαστεί στην παγκόσμια τράπεζα, στον Ο.Η.Ε. και στην UNESCO. Ο Δημήτριος Γερμίδης υπήρξε κάποτε υποψήφιος στόχος της τρομοκρατική οργάνωσης 17 Νοέμβρη.

Είχε γράψει πολλά επιστημονικά και λογοτεχνικά βιβλία μεταξύ των οποίων τα: «International Banks and Financial Markets in Developing Countries» (1984), «Le transfert technologique par les firmes multinationales» (1977), «Stratégie Syndicale et Inflation dans les Sociétés Modernes» (1970), «Le Maghreb la France et l’enjeu technologique» (1976), «Πληθωρισμός και Συνδικάτα» (1976), «Διεθνής Τραπεζική» (1981), «Θύελλα στην Παγκοσμιοποίηση. Από το κραχ του 1987 στην εξαθλίωση της παγκοσμιοποίησης» (2005), «Περιπλάνηση» (2005), «Μια Ανθοδέσμη για τον Mίδα» (2003) κ.α.  

Απεβίωσε στις 24 Νοεμβρίου του 2006. Ήταν παντρεμένος και είχε δύο παιδιά.

Αναφορές

Έλληνες οικονομολόγοι
Έλληνες συγγραφείς